open-index/open-wikipedia-markdown huggingface dataset:
UEFA Nations League

Die **UEFA Nations League** is 'n internasionale sokkerkompetisie vir manspanne wat elke twee jaar tussen die lidlande van UEFA gespeel word. Die kompetisie het in September 2018 begin ná die 2018 Sokkerwêreldbeker, en die eerste wenner in 2019 was Portugal. Die toernooi vervang die vriendskaplike internasionale wedstryde tussen Europese mansnasionalespanne. Die UEFA Nations League is eenparig goedgekeur tydens die 38ste UEFA-kongres in Astana, Kasakstan op 27 Maart 2014.

## Kompetisieformule 
Die kompetisieformule wat in 2014 ooreengekom is, is soos volg:

* Die toernooi sal vanaf 2018 elke tweede jaar plaasvind. Dit word in die maande September, Oktober en November van die ewe jare gespeel.
* Die 55 lidlande van UEFA sal in vier afdelings verdeel word: Afdeling A (hoogste afdeling, 12 spanne), B (2de afdeling, 12 spanne), C (3de afdeling, 15 spanne) en D (4de afdeling, 16 spanne). Vir die eerste uitgawe in 2018 is die spanne in hierdie afdelings ingedeel op grond van die UEFA-koëffisiënte vir nasionale spanne.
* Elke afdeling word in vier groepe van drie of vier spanne ingedeel; elke span speel vier tot ses wedstryde in die groep.
* Die vier groepwenners in Afdeling A speel altyd in 'n onewe jaar om die titel, vir die eerste keer in 2019.
* Die vier groepwenners in Afdelings B, C en D promoveer, terwyl die laagste geplaasde spanne in elke groep van Afdelings A, B en C sal degradeer. 

Vir die tweede uitgawe is 'n aantal veranderinge deurgevoer:

* Die aantal lande in Afdeling A, B en C is tot 16 lande verhoog. In die laagste afdeling, Afdeling D, is die aantal lande verminder na 7 lande.
* As gevolg van hierdie aanpassing, degradeer slegs twee lande van Afdeling C na Afdeling D.

## Beker 
Die UEFA Nations League-beker is gebaseer op die kompetisielogo en is op 24 Januarie 2018 in Lausanne, Switserland, onthul tydens die loting vir die 2018/2019-seisoen. Die beker is volledig van massiewe silwer gemaak en bevat aan die binnekant die kleure van al die nasionale vlae. Die trofee weeg 7,5 kg en is 71 cm hoog. 

## Hymne 
Die amptelike hymne van die UEFA Nations League is ’n kombinasie van klassieke elemente en elektroniese musiek. Dit is gekomponeer deur Giorgio Tuinfort en Franck van der Heijden. Die hymne word in stadions en in die media gespeel. Dit is in Latyn gesing deur die Groot Omroepkoor, en is begelei deur die Nederlandse Radio Filharmonisch Orkest.

Die hymne is op 24 Januarie 2018 tydens die seremonie in Lausanne regstreeks uitgevoer deur die koor van die Opéra van Lausanne.

## Eindrondes 
## Verwysings
A Fool's Revenge

'''''A Fool's Revenge''''' is 'n Amerikaanse stilfilm uit 1909. D. W. Griffith is die regisseur.

## Hoofrolspelers 
* Owen Moore
* Charles Inslee
* Marion Leonard
* Florence Lawrence

## Verwysings 
## Eksterne skakels 
*
Ezanasteen

Die **Ezanasteen** is 'n antieke stele wat nog in Aksoem in die hedendaagse Ethiopië staan. Aksoem was lank die hoofstad van die antieke koninkryk. Die steenmonument, wat moontlik uit die 4de eeu dateer, vertel van koning Ezana se bekering tot die Christendom en sy oorwinnings oor verskeie naburige gebiede, onder meer Meroë.

Ezana het van 330 tot 356 oor die Koninkryk Aksoem in die Horing van Afrika regeer. Hy het teen Nubië geveg en sy oorwinning op steentablette verewig om God te prys. Die inskripsies was in verskeie antieke tale, insluitende die Ethiopiese Ge'ez, die Suid-Arabiese Sabees en Grieks. Die Ezanasteen is 'n drietalige monument, nes die Rosettasteen.

Die Ethiopies-Ortodokse Tewahedo-kerk het sy oorsprong in dié tyd gehad. Die teoloog en historikus Rufinus vertel in sy *Ecclesiastical History* hoe sint Frumentius, 'n bevryde slaaf en Ezana se onderwyser, hom bekeer het. Teen die einde van sy bewind, omstreeks 350, het Ezana 'n veldtog teen die Koninkryk Koesj gevoer en die land verwoes. Verskeie steeninskripsies in Ge'ez is by Meroë, die Koesjiete se hoofstad, ontdek.

## Verwysings
## Skakels
*National Geographic-artikel
*Harden, J. M., "An introduction to Ethiopic Christian Literature" (1926), hoofstuk II, "Brief Historical Sketch of the Country and Church", bevat 'n bespreking van dié inskripsie
Gloriosa carsonii

***Gloriosa carsonii*** is 'n knolagtige geofiet wat deel van die Colchicaceae familie is. Die spesie is inheems aan Angola, Burundi, Demokratiese Republiek die Kongo, Kenia, Malawi, Mosambiek, Namibië, Republiek die Kongo, Rwanda, Soedan, Suid-Soedan, Tanzanië, Zambië en Zimbabwe.

## Bronnelys 
* Plants of the World
Sericorema remotiflora

Die **wolhaarbossie** (*Sericorema remotiflora*) is 'n meerjarige plant wat deel van die Amaranthaceae familie is. Die spesie is inheems aan Botswana, Namibië, Suid-Afrika en Zimbabwe. In Suid-Afrika kom die plant in Gauteng, Limpopo, Mpumalanga, Noordwes, Noord-Kaap en die Vrystaat voor.

## Galery 

Sericorema remotiflora 1806.jpg
Sericorema remotiflora 1DS-II 1-6038.jpg
Sericorema remotiflora 1DS-II 1-6040.jpg
Sericorema remotiflora 1DS-II 1-6042.jpg
Sericorema remotiflora 1DS-II 4-4499.jpg
Sericorema remotiflora 1DS-II 4-4504.jpg

## Bronnelys 
* REDLIST Sanbi
* Plants of the World
Weet.co.za

**Weet.co.za** is 'n Afrikaanse naslaangids en ensiklopedie wat hoofsaaklik gerig is op skoolleerders. Dit bied inligting in Afrikaans wat by die skoolkurrikulum aansluit om leerlinge met skooltake en -opdragte te ondersteun. Die platform dek 'n wye reeks onderwerpe, soos sosiale wetenskappe, geskiedenis, en Afrikaanse taal en letterkunde, en bevat historiese feite en tydlyne, byvoorbeeld oor gebeure soos die Sharpeville-opstand of die stigting van die Afrikaanse Taalgenootskap. Dit is 'n projek van *Maroela Media*  Dit is ook beskikbaar op slimfone in die vorm van 'n mobiele toep. Dit moet nie verwar word met weet.co nie, 'n ander platform wat op die skep van interaktiewe opleidingsvideo's vir organisasies fokus.

## Verwysings 
## Eksterne skakels 
*
Gloriosa

***Gloriosa*** is 'n genus van plante wat behoort tot die familie Colchicaceae. Die genus is inheems aan Afrika en Asië.

## Spesies 
Daar is elf spesies wat tot die genus hoort:
* *Gloriosa baudii* (A.Terracc.) Chiov.
* *Gloriosa carsonii* Baker
* *Gloriosa flavovirens* (Dammer) J.C.Manning & Vinn.
* *Gloriosa lindenii* (Baker) J.C.Manning & Vinn.
* *Gloriosa littonioides* (Welw. ex Baker) J.C.Manning & Vinn.
* *Gloriosa modesta* (Hook.) J.C.Manning & Vinn.
* *Gloriosa revoilii* (Franch.) J.C.Manning & Vinn.
* *Gloriosa rigidifolia* (Bredell) J.C.Manning & Vinn.
* *Gloriosa sessiliflora* Nordal & Bingham
* *Gloriosa simplex* L.
* *Gloriosa superba* L.

## Verwysings
Sericorema

***Sericorema*** is 'n genus van plante wat behoort tot die familie Amaranthaceae. Die genus is inheems aan Afrika.

## Spesies 
Daar is twee spesies wat tot die genus hoort:
* *Sericorema remotiflora* (Hook.) Lopr.
* *Sericorema sericea* (Schinz) Lopr.

## Verwysings
Kyphocarpa angustifolia

***Kyphocarpa angustifolia*** is 'n eenjarige plant wat deel van die Amaranthaceae familie is. Die spesie is inheems aan Angola, Botswana, Eswatini, Mosambiek, Namibië, Suid-Afrika, Zambië en Zimbabwe.

## Galery 

Kyphocarpa angustifolia 1DS-II 1-2491.jpg
Kyphocarpa angustifolia 1DS-II 1-2492.jpg
Kyphocarpa angustifolia 5Dsr 1-0839.jpg
Kyphocarpa angustifolia 5Dsr 1-0840.jpg
Kyphocarpa angustifolia 1DS-II 3-7232.jpg
Kyphocarpa angustifolia 1DS-II 1-6859.jpg

## Bronnelys 
* REDLIST sanbi
* Plants of the World
Gadarat

**GDRT** (wat historici uitspreek as **Gadarat**) was omstreeks 200 koning van die Koninkryk Aksoem. Hy is bekend as die eerste koning wat Aksoem by sake van Suid-Arabië betrek het. Hy is hoofsaaklik bekend van 'n inskripsie in Suid-Arabië wat hom en sy seun, BYGT (ook uitgespreek as "Beiga" of "Beigat"), noem. 

GDRT is al gelykgestel aan die anonieme koning van die inskripsie "Monumentum Adulitanum" in die antieke nedersetting Adoelis in die hedendaagse Eritrea, wat sy bewind op omstreeks 200-230 sou vasstel. Soms word egter geglo dié twee was aparte konings. 

## Aksoemitiese inskripsies
GDRT se inskripsies is die oudste bekende koninklike inskripsies wat in die Ge'ez-alfabet bewaar gebly het. Die oudste hiervan is in die oostelike Tigrai-streek in Noord-Ethiopië ontdek. In die gebied is baie artefakte van voor die tyd van die Koninkryk Aksoem. 'n Inskripsie van 'n voor-Aksoemitiese koninkryk met die naam Dʿmt is onder meer daar ontdek.

## Suid-Arabiese betrokkenheid
[thumb|240px|Die [Horing van Afrika en Suid-Arabië aan die einde van GDRT se bewind.]]
GDRT word die eerste keer in 'n Suid-Arabiese inskripsie genoem as 'n bondgenoot van `Alhan Nahfan, koning van Saba. Volgens Stuart Munro-Hay lui die inskripsie hulle het besluit dat hulle saam oorlog sou maak en vrede sou hê. Hulle sou saam opstaan teen enigiemand wat hulle sou aanval.

Alexander Sima vertaal die teks effens anders en spesifiseer dat GDRT 'n diplomatieke sending na `Ahlan gestuur het om 'n bondgenootskap te sluit. `Alhan Nafhan se seun, Sha'ir Awtar, het egter die bondgenootskap met GDRT verbreek nadat hy koning van Saba geword het. Dit lyk of die twee magte later weer 'n bondgenootskap gesluit het, dié keer teen Ḥaḑramawt. Saba se inval van Ḥaḑramawt met Aksoemitiese hulp het gelei tot Ḥaḑramawt se nederlaag en die besetting van sy hoofstad, Shabwah, in 225.

'n Ander inskripsie vertel van 'n diplomatieke sending wat Sha`ir Awtar na GDRT gestuur het. Dit lyk egter of dit onsuksesvol was, want die teks beskryf 'n oorlog tussen Saba en Aksoem wat later in Jemen plaasgevind het. 

## Nalatenskap
GDRT was waarskynlik die eerste Aksoemitiese koning wat by Suid-Arabiese sake betrokke was en wat in Suid-Arabiese inskripsies genoem word. Sy bewind het gelei tot beheer oor 'n groot deel van Wes-Jemen. 

Verder toon GDRT se militêre bondgenootskappe, sy verowerings in Jemen en Saoedi-Arabië, en die uitbreiding van Aksoemitiese invloed in Jemen en Suid-Arabië alles 'n nuwe hoogtepunt in Aksoemitiese mag. Hy het eeue se betrokkenheid in Suid-Arabië begin wat gelei het tot die volskaalse inval in Jemen deur koning Kaleb in 520 en die stigting van 'n Aksoemitiese provinsie wat die hele Suid-Arabië beslaan het.

## Verwysings
## Skakels
Cyathula ceylanica

***Cyathula ceylanica*** is 'n plant wat deel van die Amaranthaceae familie is. Die spesie is endemies aan Sri Lanka.

## Bron 
* Plants of the World
Cyathula uncinulata

Die **wolbossie** (*Cyathula uncinulata*) is 'n plant wat deel van die Amaranthaceae familie is. Die spesie is inheems aan Angola, Burundi, Demokratiese Republiek die Kongo, Eritrea, Eswatini, Ethiopië, Kameroen, Kenia, Lesotho, Madagaskar, Mosambiek, Rwanda, Somalië, Soedan, Suid-Afrika, Suid-Soedan, Tanzanië, Uganda, Zambië en Zimbabwe.

## Galery 

Cyathula uncinulata 1DS-II 3-0760.jpg
Cyathula uncinulata 1DS-II 3-0761.jpg

## Bronnelys 
* REDLIST Sanbi
* Plants of the World
Endoebis

**Endoebis** of **Endubis** (Grieks: Ενδυβις) was in die laat 3de eeu koning van die Koninkryk Aksoem. Hy was een van die eerste konings in Afrika wat sy eie geld gemunt het. Sy muntstukke is in goud, silwer en brons uitgegee en het inskripsies in Koine bevat.

## Muntstukke
Endoebis se geld dateer uit omstreeks 295-310 en is "ongetwyfeld [...] die oudste Aksoemitiese muntstukke". Hulle het die ontwerp bepaal wat sy opvolgers meestal gevolg het. 

Sy gesig is aan die voor- en agterkant, met 'n garshalm weerskante. Endoebis en sy ongelowige opvolgers het boaan die muntstukke 'n halfmaan laat graveer "wat dalk die maangod, Sin, verteenwoordig, asook die skyf wat die songodin, Sjams, verteenwoordig het".

Op sommige munte het Andoebis laat graveer: ΑΞΩΜΙΤΩ ΒΑϹΙΛΕΥϹ ("koning van Aksoem").

## Verwysings
## Skakels
* Bladsy met muntstukke wat onder Endoebis gemunt is
Periplus van die Eritrese See

thumb|450x450px|Name, roetes en liggings van die *Periplus van die Eritrese See*.

Die ***Periplus van die Eritrese See*** (Koine: Περίπλους τῆς Ἐρυθρᾶς Θαλάσσης, *Períplous tē̂s Erythrâs Thalássēs*), ook bekend onder sy Latynse naam, *Periplus Maris Erythraei*', is 'n Grieks-Romeinse periplus wat in Koine geskryf is en navigasie en handelsgeleenthede van hawens in die Romeinse Egipte aan die Rooisee en ander aan die kus van die Horing van Afrika, die Persiese Golf, Arabiese See en Indiese Oseaan beskryf, onder meer in die hedendaagse Pakistan en Suidwes-Indië.

Die datum van die teks is aangegee as verskillende datums tussen die 1ste en 3de eeu, maar nou word die 1ste eeu as reg aanvaar. Die skrywer is onbekend, maar dit is 'n eerstehandse beskrywing deur iemand wat die gebied geken het en is amper uniek deurdat dit akkurate insigte verskaf in wat die antieke Griekse wêreld van die lande om die Indiese Oseaan geweet het.

## Naam
'n **Periplus** (Koine: περίπλους, *períplous*) is 'n logboek wat die reisplanne van seilbote asook kommersiële, politieke en etnologiese detail verskaf oor hawens wat besoek is. In 'n tydperk voor kaarte was dit algemeen in gebruik; dit het gedien as 'n kombinasie van 'n atlas en 'n reisigershandboek.

Die Eritrese See (Koine: Ἐρυθρὰ Θάλασσα, *Erythrà Thálassa*, letterlik "Rooisee") was 'n antieke gegrafiese naam wat altyd die Golf van Aden tussen Arabia Felix en die Horing van Afrika ingesluit het en dikwels, soos in dié periplus, uitgebrei is om die hedendaagse Rooisee, Persiese Golf en Indiese Oseaan te dek as 'n enkele mariene gebied.

## Verwysings
### Bronne
* .
* 

## Skakels
Rooivos

Die **rooivos** (*Vulpes vulpes*) is die grootste van die ware jakkalse en een van die mees verspreide lede van die orde Carnivora, wat oor die hele Noordelike Halfrond voorkom, insluitend die grootste deel van Noord-Amerika, Europa en Asië, plus dele van Noord-Afrika. Dit word as minste kommerwekkend op die IUBN-rooilys gelys. Sy verspreidingsgebied het toegeneem saam met menslike uitbreiding, nadat dit in Australië ingevoer is, waar dit as skadelik vir inheemse klein en mediumgrootte knaagdiere en buideldiere beskou word. As gevolg van sy impak op inheemse spesies, is dit ingesluit op die lys van die "wêreld se 100 ergste indringerspesies".

Die rooivos het ontstaan ​​in Eurasië gedurende die Middel-Pleistoseen ten minste 400&nbsp;000 jaar gelede en het later Noord-Amerika iewers voor 130&nbsp;000 jaar gelede gekoloniseer. Onder die ware jakkalse verteenwoordig die rooivos 'n meer progressiewe vorm in die rigting van vleisetery. Afgesien van sy groot grootte, word die rooivos van ander jakkalsspesies onderskei deur sy vermoë om vinnig by nuwe omgewings aan te pas. Ten spyte van sy naam, produseer die spesie dikwels individue met ander kleure, insluitend leusistiese en melanistiese individue. wat in twee kategorieë verdeel word: die groot noordelike jakkalse en die klein, basale suidelike gryswoestynjakkalse van Asië en Noord-Afrika. Die spesie voed hoofsaaklik op klein knaagdiere, hoewel dit ook konyne, eekhorings, wildvoëls, reptiele, ongewerweldes Alhoewel die rooivos geneig is om kleiner roofdiere, insluitend ander vosspesies, dood te maak, is dit kwesbaar vir aanvalle van groter roofdiere, soos wolwe, coyotes, goudjakkalse, groot roofvoëls soos goue arende en Eurasiese ooruile, en medium- en groot katvoëls.

Die spesie het 'n lang geskiedenis van verbintenis met mense, en is eeue lank as 'n plaag en pelsdraer gejag, asook in menslike volkskunde en mitologie verteenwoordig. As gevolg van sy wydverspreide verspreiding en groot bevolking, is die rooivos een van die belangrikste pelsdraende diere wat vir die pelshandel geoes word. Te klein om 'n bedreiging vir mense in te hou, het dit breedvoerig voordeel getrek uit die teenwoordigheid van menslike bewoning en het dit suksesvol baie voorstedelike en stedelike gebiede gekoloniseer. Die makmaak van die rooivos is ook aan die gang in Rusland, en het gelei tot die makgemaakte silwervos.

## Verwysings
Cyathula natalensis

***Cyathula natalensis*** is 'n klein struik wat deel van die Amaranthaceae familie is. Die spesie is inheems aan Mosambiek, Suid-Afrika en Zimbabwe. In Suid-Afrika kom die plant in KwaZulu-Natal en Limpopo voor.

## Bronnelys 
* REDLIST Sanbi
* Plants of the World
Fools of Fate

***Fools of Fate*** is 'n Amerikaanse stilfilm uit 1909. D. W. Griffith is die regisseur.

## Hoofrolspelers 
* James Kirkwood as Ben Webster
* Marion Leonard as Fanny Webster
* Frank Powell as Ed Hilton
* Henry B. Walthall
* William Beaudine

## Verwysings 
## Eksterne skakels 
*
Maanskynkop-natuurreservaat

**Maanskynkop** is 'n natuurreservaat naby Hermanus in die Overberg.

Hierdie beskermde gebied is op die suidelike hellings van die Kleinrivierberge by nagenoeg 34° 23′ 47″ suid en 19° 20′ 37″ oos. Die ruwe terrein  is bekend om sy diversiteit van plantegroei (veral van fynbos). Die reservaat is 784 ha groot en vorm saam met die aangrensende Fernkloof-natuurreservaat (1379 ha) en Vogelgat (605 ha) ‘n ongeskonde natuurgebied groter as 2750 ha.

Maanskynkop is eiendom van die provinsie Wes-Kaap en is nie vry toeganklik nie. Met die nodige permit kan die voetslaanpaaie en bergfietsroetes gebruik word.

## Bronnelys 
*www.tyroneping.co.za>capensibufo-selenophos

## Verwysings
Wêreldtoetskampioenskap 2025–2027

Die **Wêreldtoetskampioenskap 2025–2027** (Engels: *2025–2027 ICC World Test Championship*) word van 17 Junie 2025 tot Junie 2027 beslis. Dit is die vierde Wêreldtoetskampioenskap in toetskrieket wat deur die Internasionale Krieketraad (IKR) aangebied word. Dit het op 17 Junie 2025 begin en sal in Junie 2027 eindig met die eindstryd op Lord’s in Londen, Engeland.

[duimnael|links|Die Wêreldtoetskampioenskap 2025–2027 se eindstryd sal in Junie 2027 op [Lord’s in Londen beslis word]]
Nege van die huidige twaalf toetslande neem aan die Wêreldtoetskampioenskap 2025–2027 deel, waarvan elke span ’n toetsreeks teen ses van die ander agt spanne speel. Elke reeks behels tussen twee en vyf wedstryde, dus speel elke span ses reekse (drie tuis en drie weg); daar word egter nie vir dieselfde aantal toetswedstryde deur elke span beplan nie. Elke span kan tydens elke reeks ’n maksimum van 120 wedstrydpunte insamel en die twee spanne met die meeste wedstrydpunte ontmoet mekaar in die eindstryd. In die geval van ’n gelykop of onbesliste eindstryd sal albei spanne die trofee deel.

Van die toetsreekse in die Wêreldtoetskampioenskap is deel van langer aaneenlopende reekse, soos die As-reeks van 2025/26. Van die nege deelnemende spanne sal ook bykomende toetswedstryde in die tydperk speel, wat nie deel is van die Wêreldtoetskampioenskap nie, maar wel van die IKR se Toekomstige Toerprogram vir 2024–2031, veral om toetswedstryde aan die drie toetslande te besorg wat nie aan die Wêreldtoetskampioenskap 2025–2027 deelneem nie.

## Tabel 
## Toetsreekse 
## Sien ook 
## Verwysings 
## Eksterne skakels 
*  Amptelike webwerf
*  Wêreldtoetskampioenskap 2025–2027 op ESPNcricinfo
Russiese nasionale vrouerugbyspan

Die **Russiese nasionale vrouerugbyspan** (Russies: Женская сборная России по регби) is die nasionale vrouerugbyspan wat Rusland in internasionale wedstryde (toetswedstryde) verteenwoordig. Rugby word in Rusland geadministreer deur die Russiese Rugbyunie (Russies: Союз регбистов России, afgekort “FRR”) wat in 1936 gestig is en sedert 1990 op sy eie optree. Die Russiese span speel tradisioneel in rooi truie met blou broeke en rooi sokkies. Die Russiese vrouerugbyspan is tans (Junie 2025) 18de op Wêreldrugby se wêreldranglys gelys.

Rusland het sy eerste toetswedstryd in 1994 teen Engeland gespeel. Rusland het tot dusver vir twee van die nege vrouerugbywêreldbekertoernooie gekwalifiseer; in 1994 het hulle met die elfde plek hul beste prestasie behaal.

Weens die Russiese inval in Oekraïne in 2022 is die Russiese beheerliggaam deur die wêreldbeheerliggaam Wêreldrugby en die vastelandse beheerliggaam Rugby Europa geskors. Sedertdien is die Russiese span van die internasionale spelprogram uitgesluit.

## Beheerliggaam 
Die beheerliggaam vir rugby in Rusland is die Russiese Rugbyunie (Russies: Союз регбистов России, afgekort “FRR”). Die FRR is in 1936 gestig en het in 1990, voor die Ontbinding van die Sowjetunie, ’n volle lid van die Internasionale Rugbyvoetbalraad (IRVR; nou Wêreldrugby) geword. Twee jaar later het die Russiese Rugbyunie by die vastelandse beheerliggaam *Fédération internationale de rugby amateur* (FIRA; nou Rugby Europa) aangesluit.

## Geskiedenis 
In reaksie op die Russiese inval in Oekraïne sedert 2022 is die Russiese Rugbyunie se Wêreldrugby-lidmaatskap in ooreenstemming met ander sportbeheerliggame opgeskort, waardeur die nasionale span nie meer vir die Vrouerugbywêreldbeker 2025 in Engeland kon kwalifiseer nie. Die nasionale span is voorheen deur die vastelandse beheerliggaam Rugby Europa geskors.

## Kleure en kenteken 
Rusland speel tradisioneel in ’n rooi trui met blou broeke en rooi sokkies. Hul alternatiewe trui is wit met wit broeke en rooi sokkies.

Die Russiese Rugbyunie se kenteken toon ’n gestiliseerde beerkop.

## Toetswedstryde 
Rusland het 22 van sy 46 toetswedstryde gewen, ’n wenrekord van 47,83%. Rusland se statistieke in toetswedstryde teen al die lande, in alfabetiese volgorde, is soos volg (korrek teen Junie 2025):

## Rekords 
### Wêreldbekerrekord 
Rusland het tot dusver aan twee vrouerugbywêreldbekertoernooie deelgeneem. Hul beste prestasie was die elfde plek tydens die 1994-toernooi.

## Sien ook 
* Russiese nasionale rugbyspan

## Verwysings 
## Eksterne skakels 
*  Amptelike webwerf van die Russiese Rugbyunie
*  Rusland by Wêreldrugby
Israel-Irannese Oorlog

Die **Israel-Irannese Oorlog** of die **Twaalf-dag-oorlog** was ’n gewapende konflik tussen Israel en Iran wat van 13 tot 24 Junie 2025 geduur het. Dit het uitgebreek toe die Israeliese Verdedigingsmagte deur uitgebreide lugaanvalle, onder die kodenaam "Operasie Stygende Leeu", verskeie persele in Iran aangeval het wat, volgens Israel se Eerste Minister Benjamin Netanyahu, gebruik word vir die vervaardiging van kernwapens. Op dieselfde aand het Iran ’n grootskaalse vergeldingsaanval teen Israel van stapel gestuur, en meer as 150 ballistiese missiele en meer as 100 hommeltuie afgevuur onder die kodenaam "Operasie Ware Belofte III". Die vyandighede het sedertdien daagliks voortgeduur en het baie materiële skade en honderde slagoffers in beide lande veroorsaak. Op 16 Junie het Israel beweer dat dit “volle lugbeheer” oor die Irannese hoofstad Teheran bereik het.

In die vroeë oggend van 22 Junie het die Verenigde State by die oorlog aangesluit deur drie Irannese kernnavorsingsfasiliteite met swaar bunkerbrekerbomme wat van B-2-bomwerpers afgewerp is, te vernietig. Iran het op 23 Junie gereageer met 'n "simboliese" vergeldingsaanval op 'n Amerikaanse militêre basis in Katar.

Later dieselfde aand het Donald Trump op sy Truth Social-netwerk aangekondig dat Israel en Iran ooreengekom het oor 'n wapenstilstand wat binne die volgende 24 uur in plek sou wees, en wat volgens Trump 'n einde aan die 12-dae-oorlog sou beteken. Sedertdien het die gevegte gestaak, maar die dreigende retoriek het steeds voortbestaan.

## Agtergrond 
Iran weier om Israel te erken sedert die Islamitiese Rewolusie in 1979. Iran voer ’n sogenaamde volmagoorlog teen Israel, onder andere deur die Houthi-beweging in Jemen en die Hezbollah-milisie in Libanon. Israel het op sy beurt aanvalle op Irannese ambassadepersoneel uitgevoer, en ook probeer om Iran se kernnavorsingsprogram met ’n rekenaarvirus – die sogenaamde Stuxnet – te belemmer. Die Amerikaanse president Donald Trump het ook gedreig om Iran te bombardeer indien die land sy kernwapenprogram herbegin. Hierdie faktore het toekomstige konflikte tussen Israel en Iran hoogs waarskynlik gemaak, hetsy as ’n voortsetting van die oorlog in Junie 2025, of as ’n heeltemal nuwe. In hierdie opsig kon die Israel-Irannese-oorlog vergelyk word met die Korea-oorlog, waar die gevegte in 1953 geëindig het, maar waar geen vredesverdrag ooit onderteken is nie.

## Verdere Israelies-Amerikaanse aanvalle op Iran in Februarie 2026 
Op 28 Februarie 2026 is gekoördineerde aanvalle teen Iran geloods deur Israel en die Verenigde State, nadat die leiers van laasgenoemde twee lande van mening was dat Iran se leierskap nie sy verpligtinge nagekom het om die produksie van kernwapens te staak nie.

## Verwysings
Cyathula triuncinella

***Cyathula triuncinella*** is 'n plant wat deel van die Amaranthaceae familie is. Die spesie is endemies aan Madagaskar.

## Bron 
* Plants of the World
Getting Even

***Getting Even*** is 'n Amerikaanse stilfilm uit 1909. D. W. Griffith is die regisseur. 'n Afdruk van die film word bewaar in die filmargief van die Biblioteek van die VSA-kongres.

## Hoofrolspelers 
* Billy Quirk as Bud
* Mary Pickford as Miss Lucy
* James Kirkwood as Jim Blake
* Edwin August
* Florence Barker
* Kate Bruce
* Verner Clarges

## Verwysings 
## Eksterne skakels 
*
Boeing 747

[duimnael|280px|’n Boeing 747-400 wat tot onlangs aan die [Suid-Afrikaanse Lugdiens behoort het.]]
Die **Boeing 747** is ’n langafstand, wyeromp passasiersvliegtuig wat tussen 1968 en 2023 deur Boeing Commercial Airplanes in die Verenigde State ontwerp en vervaardig is. Ná die bekendstelling van die 707 in Oktober 1958, het Pan Am ’n straalvliegtuig benodig wat twee-en-’n-halfkeer groter is, om sitplekkoste met 30% te verminder. In 1965 het die ingenieur en bestuurder van die ontwerpspan by Boeing, Joe Sutter, die 737-ontwikkelingsprogram verlaat om die ontwerp van die 747 te lei.

In April 1966 het Pan Am 25 Boeing 747-100 vliegtuie bestel, en teen die einde van daardie jaar het Pratt & Whitney ingestem om die JT9D-enjin te ontwikkel — ’n hoëomleidingverhoudingturbowaaier. Op 30 September 1968 is die eerste 747 uitgerol uit die pasgeboude Everett-aanleg, die wêreld se grootste gebou volgens volume. Die 747 se nooiensvlug het op 9 Februarie 1969 plaasgevind, en die vliegtuig is in Desember daardie jaar gesertifiseer. Dit het op 22 Januarie 1970 met diens begin by Pan Am.

Die 747 was die eerste vliegtuig wat as ’n "Jumbo Jet" bekend gestaan het, en dit was ook die wêreld se eerste wyeromp-passasiersvliegtuig.
duimnael|regs|300px|'n Vergelyking in grootte tussen 'n ou Boeing 707 (links) en die Boeing 747 (regs) jare later gebou.

## Ontwerpkenmerke 
Die 747 is bekend vir sy kenmerkende bokantdek met ’n “bult” wat oorspronklik ’n luukse sitkamerarea gehuisves het. Hierdie bokantdek het later ook vir ekstra passasiersitplekke of die verskuiwing van die stuurkajuit voorsiening gemaak. Die vliegtuig het gewoonlik vier enjins onder die vlerke en ’n ruim romp wat in ’n tipiese drieklas-opstelling meer as 400 passasiers kan vervoer.

## Weergawe 
Oor die dekades het Boeing verskeie weergawes van die 747 bekendgestel, insluitend die 747-100, 747-200, 747-300, 747-400 en die mees onlangse 747-8, wat verbeterde enjins, aerodinamika en ’n verhoogde kapasiteit het.

## Gebruik 
Die Boeing 747 is wyd gebruik vir passasiers- en vragvlugte en het ook militêre, regerings- en privaatdoeleindes gedien. Sy groot kapasiteit en reikafstand het dit ’n hoeksteen van langafstand-internasionale vlugte gemaak.

## Nalatenskap 
Die Boeing 747 het 'n lugreisrevolusie veroorsaak deur langafstandvlugte meer toeganklik en bekostigbaar te maak. Alhoewel nuwe, brandstofdoeltreffender vliegtuie nou in diens is, bly die 747 ’n ikoniese simbool van kommersiële lugvaart.

## Sien ook 
* Airbus A380
* Die SAL-museumvereniging verkry Boeing 747 ZS-SAN

## Verwysings
Viktor Tsoi

duimnael
**Viktor Robertovich Tsoi** (Russies: Виктор Робертович Цой; 21 Junie 1962 – 15 Augustus 1990) was 'n Russiese sanger-liedjieskrywer en akteur en medestigter van Kino, een van die gewildste en invloedrykste groepe in die geskiedenis van Russiese musiek.

Tsoi, gebore en getoë in Leningrad (hedendaagse Sint Petersburg) aan 'n Russiese moeder en Koryo-saram-vader, het as tiener liedjies begin skryf. Gedurende sy loopbaan het Tsoi 'n oorvloed musikale en artistieke werke bygedra, insluitend tien albums. Nadat Kino in die 1987 Sowjet-film *Assa* verskyn en opgetree het, het die groep se gewildheid gestyg, wat 'n tydperk as "Kinomania" veroorsaak het, en gelei het tot Tsoi se hoofrol in die 1988 Kazakse nuwe golf-kunsfilm The Needle. In 1990, na hul hoëprofielkonsert by die Loezjniki-stadion, het Tsoi kortliks saam met groepmaat Yuri Kasparyan na Letland verhuis om aan die groep se volgende album te werk. Twee maande na die konsert is Tsoi in 'n verkeersongeluk oorlede.

Hy word beskou as een van die belangrikste pioniers van rockmusiek in Rusland en word erken vir die popularisering van die genre dwarsdeur die Sowjetunie. Hy het gewild geword deur sy musiek en lirieke met filosofie te kombineer en behou 'n toegewyde aanhang dwarsdeur die voormalige Sowjetunie, waar hy bekend staan ​​as een van die invloedrykste en gewildste mense in die geskiedenis van Russiese musiek.

## Bronnelys 
*
*Kalgin, V. N. *Viktor Tsoi* . - *Molodaya Gvardiya*, 2015. - 368 p. - (The Life of Remarkable People, Small Series; issue 77). 
*  "Виктор Цой, Звезда по Имени Солнце: Стихи, Песни, Воспоминания", Eksmo, 2001.
* 

## Eksterne skakels
Dario Amodei

**Dario Amodei** (gebore 1983) is 'n Amerikaanse kunsmatige intelligensie-navorser en entrepreneur. Hy is die medestigter en uitvoerende hoof van Anthropic, die maatskappy agter die groottaalmodelreeks Claude. Hy was voorheen die visepresident van navorsing by OpenAI.

## Vroeë lewe
Dario Amodei is in 1983 in San Francisco, Kalifornië, gebore. Sy suster, Daniela Amodei, is vier jaar later gebore. Hul pa was Riccardo Amodei, 'n Italiaanse leervakman. Hul ma, Elena Engel, is Joods-Amerikaans en is in Chicago gebore en het as 'n projekbestuurder vir biblioteke gewerk.

## Opvoeding
Dario het in San Francisco grootgeword en aan die Lowell Hoërskool gegradueer. Amodei het sy voorgraadse studies aan Caltech begin, waar hy saam met Tom Tombrello as een van Tombrello se Fisika 11-studente gewerk het. Hy het later na Stanford-universiteit oorgeskakel, waar hy sy voorgraadse graad in fisika verwerf het. Hy het ook 'n PhD in fisika van Princeton-universiteit, waar hy die elektrofisiologie van neurale stroombane bestudeer het. Hy was 'n postdoktorale student aan die Stanford-universiteit se Skool vir Geneeskunde.

## Loopbaan
Van November 2014 tot Oktober 2015 het hy by Baidu gewerk. Daarna het hy by Google gewerk. In 2016 het Amodei by OpenAI aangesluit.
In 2021 het Amodei en sy suster Daniela Anthropic saam met ander voormalige senior lede van OpenAI gestig. Die Amodei-broers en -susters was onder diegene wat OpenAI verlaat het weens rigtingverskille.

In Julie 2023 het Amodei 'n regspaneel van die Verenigde State se Senaat gewaarsku oor die gevare van KI, insluitend die risiko's wat dit inhou in die ontwikkeling en beheer van wapens.

In November 2023 het die direksie van OpenAI Amodei genader oor die vervanging van Sam Altman en die moontlike samesmelting van die twee beginondernemings. Amodei het beide aanbiedinge van die hand gewys.

In Oktober 2024 het Amodei 'n essay met die titel "*Machines of Loving Grace*" gepubliseer, waarin hy spekuleer oor hoe KI menslike welsyn kan verbeter.

In 2025 het Time-tydskrif Amodei as een van die wêreld se 100 invloedrykste mense gelys.

## Verwysings
Leysera tenella

Die **vaalteebossie** (*Leysera tenella*) is 'n struikie wat deel van die Asteraceae familie is. Die spesie is inheems aan Botswana, Namibië en Suid-Afrika. In Suid-Afrika kom die plant in die Noord-Kaap, Oos-Kaap, Vrystaat en die Wes-Kaap voor.

Dit staan ook as die *teebossie* en *vaaltee* bekend.

## Bronnelys 
* REDLIST Sanbi
* Plants of the World
Leysera

***Leysera*** is 'n genus van plante wat behoort tot die familie Asteraceae. Die genus is inheems aan Afrika, Asië en Spanje.

## Spesies 
Daar is drie spesies wat tot die genus hoort:
* *Leysera gnaphalodes* (L.) L.
* *Leysera leyseroides* (Desf.) Maire
* *Leysera tenella* DC.

## Verwysings
Leysera leyseroides

***Leysera leyseroides*** is 'n eenjarige plant wat deel van die Asteraceae familie is. Die spesie is inheems aan Algerië, Egipte, Irak, Iran, Israel, Libanon, Libië, Marokko, Pakistan, Saoedi-Arabië, Sirië, Soedan, Spanje, Staat Palestina, Suid-Soedan en Tunisië.

## Bronnelys 
* Plants of the World
The Gibson Goddess

***The Gibson Goddess*** is 'n Amerikaanse stilfilm uit 1909. D.W. Griffith is die regisseur.

## Hoofrolspelers 
* Marion Leonard af Nanette Ranfrea
* Kate Bruce
* Arthur V. Johnson
* James Kirkwood
* George Nichols
* Anthony O'Sullivan
* Mary Pickford

## Verwysings 
## Eksterne skakels 
*
The Girls and Daddy

***The Girls and Daddy*** is 'n Amerikaanse stilfilm uit 1909. Die film is geregisseer deur D. W. Griffith.

## Hoofrolspelers 
* David Miles as Dr. Payson
* Florence Lawrence
* Dorothy West
* Florence Barker
* Dorothy Bernard
* Clara T. Bracy
* Kate Bruce

## Verwysings 
## Eksterne skakels 
*
Wylliespoort

**Wylliespoort** is 'n bergpas deur ‘n nou kloof in die Soutpansberg in die Vhembe-distrik van Limpopo, Suid-Afrika.

Die pas is by nagenoeg 22° 54′ suid, 29° 56′ oos en ±20 km van Louis Trichardt (Makhado) in die rigting van Musina. Dit is ‘n natuurlike geologiese verskynsel wat ‘n verbinding verskaf  het deur die berge vir die Voortrekkers se ossewaens na die noorde, maar ook vir die migrasie en verspreiding van wilde diere en plante.

Hierdie pas dra die naam van luit. C.H. Wyllie, ‘n Engelse ingenieur wat tydens die Tweede Vryheidsoorlog na Suid-Afrika gekom het. Hy het aan die hoof gestaan van die bou van die hoofpad na die grens by Beitbrug in die jare 1904 tot 1907. Op hierdie plek het die pad die loop van die rivier gevolg en het die pad gevolglik verskeie male verspoel.  Daarom is die hoofpad (die N1) hier in 1961  met twee tonnels , bekend as die Hendrik Verwoerd-tonnels van elk ‘n paar honderd meter lank, herbou. 

Rondom die poort is ‘n beskermde natuurgebied aanvanklik bekend as die plaas Marius en eiendom van Perskor. Dit is ‘n habitat vir bedreigde plant- en dierspesies.

## Sien ook 
* Lys van bergpasse in Suid-Afrika

## Bronnelys 
*de Waal, Benita: New era in conservation. In: Omgewing RSA. Departement van Omgewingsake. Deel 13, nr. 1, Januarie 1986

## Verwysings
The Golden Louis

***The Golden Louis*** is 'n Amerikaanse stilfilm uit 1909. Die film is geregisseer deur D.W. Griffith. Die film draaiboek is geskryf deur Edward Acker en vervaardig deur die Biograph Company in New York.  Oorspronklik is hierdie kortfilm op 'n "gesplete rol" na teaters versprei, wat saam met 'n ander Griffith-geregisseerde film, die komedie ''The Politician's Love Story'', gepaard gegaan het.

## Storielyn
links|duimnael|Die film.
Op 'n sneeuagtige vakansieaand stuur 'n ou vrou 'n klein dogtertjie om geld te bedel deur die strate van die laat 17de-eeuse "ou Parys". Welgekleede feesgangers en ander wat verby die kind loop, ignoreer haar pleidooie om liefdadigheid. Uitgeput en koud gaan die klein bedelaartjie op 'n paar kliptrappe langs die sypaadjie lê en raak aan die slaap. Gou kry 'n heer wat verbyloop jammer vir haar, hoewel hy die meisie nie wakker maak nie. Hy plaas eenvoudig 'n muntstuk, 'n goue "''Louis d'or''", in een van haar houtskoene, wat van haar voet afgekom het en op die sneeubedekte sypaadjie langs haar sit. Elders, binne 'n nabygeleë dobbelsaal, het een van die feesgangers nie meer geld gehad deur "*roulettes*" te speel nie. Vol vertroue dat hy 'n fortuin kon wen as hy net meer geld gehad het, gaan hy buitentoe om meer fondse te vind. Daar sien hy die meisie op die trappe slaap. Hy sien ook die goue Louis in haar skoen. Aanvanklik huiwerig om die muntstuk te neem, "leen" die jongman dit, want hy is seker dat hy 'n fortuin vir homself en haar met roulette kan wen. Terwyl hy na die dobbelsaal terugkeer en weer speel, word die kind wakker en hervat haar ronddwaal en bedel deur die strate. Die dobbelaar wen sy verwagte fortuin en gaan nou terug om sy sukses met die meisie te deel. Tydens sy soektog na haar keer die swak, halfbevrore bedelaartjie terug na die trappe en gaan weer lê. Die dobbelaar vind haar uiteindelik. Sy lyk asof sy weer slaap, maar hy besef gou dat die kind dood is. Verpletter huil die dobbelaar, vaar woedend op 'n skare toeskouers en gooi dan sy roulette-wengeld in die sneeu. Hy tel dan die klein lewelose liggaampie op, wieg dit in sy arms en hou aan huil.

## Hoofrolspelers 
* Anita Hendrie
* Adele DeGarde
* Owen Moore
* Charles Inslee
* Herbert Yost

## Verwysings 
## Eksterne skakels 
*
Adriaanse-biblioteek

Die **Adriaanse-biblioteek** is 'n openbare biblioteek wat die gemeenskap van Elsiesrivier in die noordelike voorstede van Kaapstad, Suid-Afrika, dien. Dit is in Adriaanselaan, Elsiesrivier geleë en is deel van die Wes-Kaapse Biblioteekdienste wat deur die Stad Kaapstad bestuur word.

## Biblioteekambassadeurs
Die biblioteek werk met jong Biblioteekambassadeurs wat gevra om 'n video te skep oor 'n onderwerp soos
*Die liefde vir lees
*Wat ek van my biblioteek hou
*'n Program of diens by my biblioteek
*Biblioteekkunde as 'n loopbaankeuse 

## Fasiliteite en dienste
Adriaanse-biblioteek het 'n verskeidenheid dienste en fasiliteite aan sy lede, insluitend:

* Boek- en multimedia-uitlenings
* Toegang tot rekenaars en internet via die SmartCape-program
* Tydskrifte en koerante
* Ondersteuning vir opvoedkundige programme en leesbevordering
* Verhale- en storie-ure vir kinders

## Bedieningstye
### Gemeenskapsbetrokkenheid
Die Adriaanse-biblioteek speel 'n aktiewe rol in die gemeenskap deur deelname aan verskeie kulturele en opvoedkundige inisiatiewe.

## Verwysings
Dood aan Israel

duimnael|259x259px|Optog in Bojnord, Noordoos-Iran, ter veroordeling van die oordrag van die hoofstad van Israel na Jerusalem in 2017. Die slagspreuk "Dood aan Israel" of "Neer met Israel" is in drie tale geskryf: Persies, Arabies en Engels.
**"Dood aan Israel"** (Persies: مرگ بر اسرائیل, geromaniseer: ''Marg bar Esrā'īl'') is ’n politieke leuse en slagspreuk teen Israel, wat die meeste gebruik word in Iran. Elke jaar sing Irannese pelgrims die leuse van "dood aan Israel" tydens die Hadj-rituele en die seremonie van verwerping van politeïste. As slagspreuk word dit veral geskree deur betogers op die jaarlikse Quds-dag-betogings in Iran en gaan dikwels gepaard met die verbranding van die Israeliese vlag, maar ook soms onder die afgevaardigdes binne die Irannese Parlement. In 'n film wat vrygestel is van Iran se missieloefening tydens Mahmoed Ahmadinejad se presidentskap, was die leuse "Dood aan Israel" op ballistiese missiele geskryf wat op replika-teikens afgevuur is.

Die leuse van die Houthi’s, die Sjia-rebellegroep in Jemen wat ook deur Iran ondersteun word, is: "God is groter, dood aan Amerika, dood aan Israel, vervloeking oor die Jode, oorwinning aan Islam". Hierdie leuse is ook een van die leuses wat deur Hezbollah in Libanon gebruik word.

## Reaksies 
### Teenstanders 
Nikki Haley, die voormalige verteenwoordiger van die Verenigde State by die Verenigde Nasies, het in ’n plasing op Twitter hierdie leuse, saam met die leuse "dood aan Amerika", as ’n rede beskou om teen Iran te wees. Sy glo dat Iran na kernwapens streef en probeer om hierdie twee leuses te verwesenlik. Die Die Irannese-Amerikaanse beleidsontleder Karim Sadjadpour beskou die leuses "dood aan Amerika" en "dood aan Israel", saam met die dra van die hidjab, as die hoofpilare van die ideologie van die Islamitiese Republiek van Iran wat steeds in die 2020’s voortduur. Benjamin Netanyahu verwysend na hierdie leuse, beskou dit as ’n bewys van die radikale atmosfeer wat in Iran heers.

### Ondersteuners 
Volgens die *Islam Quest*-webwerf is hierdie leuse toelaatbaar weens die "tirannie van die Israeliese regering". Ali Al Bukhaiti, die voormalige woordvoerder en amptelike media-figuur van die Houthi’s, het gesê: "Ons wil regtig nie hê iemand moet sterf nie. Hierdie leuse is slegs gerig teen die inmenging van daardie regerings [d.w.s. die Verenigde State en Israel]." Ali Chamenei het hierdie leuse ook as die "leuse van die Irannese nasie" beskryf en beskou dit nie as beperk tot een van Iran se stede nie.

## Verwysings
Sweedse Rugbyunie

Die **Sweedse Rugbyunie** (Sweeds: *Svenska Rugbyförbundet*, afgekort “SRF”) is die bestuursliggaam wat rugby en sewesrugby in Swede beheer. Die beheerliggaam is in 1932 onder die naam *Stockholms Rugbyförbund* gestig en in Gotenburg gesetel. Sedert 1988 verteenwoordig dit Swede by Wêreldrugby en sedert 1958 ook by Rugby Europa (“RE”).

## Geskiedenis 
Die SRF is in 1932 as die *Stockholms Rugbyförbund* gestig en het in 1988 by die Internasionale Rugbyvoetbalraad (IRVR; nou Wêreldrugby) aangesluit. Daarbenewens het die Sweedse beheerliggaam in 1958 by die kontinentale beheerliggaam *Fédération internationale de rugby amateur* (FIRA; nou Rugby Europa) aangesluit.

## Taak 
Die Sweedse Rugbyunie organiseer verskeie nasionale spanne, insluitend Swede se nasionale seniormansrugbyspan, vroue en jeug. Die SRF hou ook toesig oor sewesrugby in Swede en aangesien dit ’n Olimpiese sportsoort is, werk hulle met die Sweedse Nasionale Olimpiese Komitee saam. Naas die amptelike nasionale span roep die Sweedse Rugbyunie ook ander keurspanne byeen. Daarbenewens bestuur die beheerliggaam kinder- en jeugrugby in Swede. Kinders en jongmense word reeds op skool aan rugby bekend gestel en na gelang van hul belangstelling en talent begin hulle met hul afrigting. Net soos ander rugbylande beskik Swede oor ’n o/20-nasionale span wat aan die Wêreldrugby o/20-kampioenskap deelneem.

## Verwysings 
## Eksterne skakels 
*  Amptelike webwerf van die Sweedse Rugbyunie
Sweedse nasionale vrouerugbyspan

Die **Sweedse nasionale vrouerugbyspan** (Sweeds: *Sveriges damlandslag i rugby union*) is die nasionale vrouerugbyspan wat Swede in internasionale wedstryde (toetswedstryde) verteenwoordig. Rugby word in Swede geadministreer deur die Sweedse Rugbyunie (*Svenska Rugbyförbundet*, SRF) wat in 1932 gestig is. Die Sweedse vrouerugbyspan is tans (Junie 2025) 21ste op Wêreldrugby se wêreldranglys gelys.

Swede het sy eerste toetswedstryd in 1984 teen Nederland gespeel. Swede het tot dusver aan vier vrouerugbywêreldbekertoernooie deelgeneem en tydens die 1994-toernooi met die tiende plek sy beste prestasie behaal. Hulle het tydens die Europese Vrouerugbykampioenskap een titel ingepalm, een keer as naaswenner en drie keer in die derde plek geëindig. Die Sweedse span speel tradisioneel in blou-geel-gestreepte truie met blou broeke en geel sokkies – wat aan die kleure van die vlag van Swede ontleen is.

## Beheerliggaam 
Die beheerliggaam vir rugby in Swede is die Sweedse Rugbyunie (*Svenska Rugbyförbundet*, SRF). Die SRF is in 1932 as die *Stockholms Rugbyförbund* gestig en het in 1988 by die Internasionale Rugbyvoetbalraad (IRVR; nou Wêreldrugby) aangesluit. Daarbenewens het die Sweedse beheerliggaam in 1958 by die kontinentale beheerliggaam *Fédération internationale de rugby amateur* (FIRA; nou Rugby Europa) aangesluit.

## Geskiedenis 
Swede word as een van vrouerugby se baanbrekers beskou en hulle het in 1984 hul eerste toetswedstryd teen Nederland gespeel, twee jaar ná die heel eerste vrouetoetswedstryd ooit. Die Swede het aan die vrouerugbywêreldbekertoernooie in 1991, 1994, 1998 en 2010 deelgeneem. In 2017 het hulle ná drie jaar se afwesigheid weer na vrouerugby teruggekeer.

Swede het die Europese Vrouerugbykampioenskap 2021–2022 beklink. Die Swede het hul eerste wedstryd tydens die Europese Vrouerugbykampioenskap 2024 teen die Nederlanders met 0–59 verloor.

## Trui 
Die Sweedse span speel tradisioneel in blou-geel-gestreepte truie met blou broeke en geel sokkies, die kleure van die nasionale vlag.

## Toetswedstryde 
Swede het 31 van sy 86 toetswedstryde gewen, ’n wenrekord van 36,05%. Swede se statistieke in toetswedstryde teen alle lande, in alfabetiese volgorde, is soos volg (korrek teen Junie 2025):

## Rekords 
### Wêreldbekerrekord 
Swede het tot dusver aan vier vrouerugbywêreldbekertoernooie deelgeneem. Hul beste prestasie was die tiende plek tydens die 1994-toernooi.

### Europese Vrouerugbykampioenskap 
Swede neem aan die Europese Vrouerugbykampioenskap deel. Hulle het sedertdien een toernooi beklink.

* Titeloorwinning (1): 2009

## Spelers 
### Huidige span 
Die volgende spelers het die Sweedse span gevorm tydens die Europese Vrouerugbykampioenskap 2024:

|
| valign="top" |

|}

### Bekende spelers 
Tot dusver is nog geen Sweedse speler in Wêreldrugby se Heldesaal opgeneem nie.

## Sien ook 
## Verwysings 
## Eksterne skakels 
*  Amptelike webwerf van die Sweedse Rugbyunie
*  Sweden by Wêreldrugby
Neil de Beer

**Neil de Beer** (27 Oktober 1968 - 30 Augustus 2025) was 'n Suid-Afrikaanse politikus en die leier van die United Independent Movement. Hy was ‘n voormalige nasionale veiligheidsadviseur van Nelson Mandela en 'n voormalige uMkhonto we Sizwe-operateur.

## Onderwys en opleiding 
Voltooi sy sekondêre opleiding aan 'n landbouskool in Villiersdorp, Wes-Kaap. Het tersiêre opleiding gevolg met geskiedenis en drama as hoofvak, met bykomende studies in militêre strategie, Afrika-politieke Studies en sielkunde.

## Militêre en intelligensieloopbaan 
Hy het as deel van die Suid-Afrikaanse Weermag (SAW) in 1987 by die frontlinie aangesluit, betrokke by frontlinie-operasies, insluitend die Angola-grensoorskrydende konflik.

In 1988 het hy van die staat se veiligheidspolisie oorgeloop om by die ANC se gewapende vleuel uMkhonto we Sizwe (MK) aan te sluit, waar hy as 'n intelligensie-operateur gedien het. Later het hy 'n nasionale veiligheidsadviseur vir president Nelson Mandela geword. Het saam met figure soos Bradley Steyn gewerk en regsgesinde groepe geïnfiltreer tydens Suid-Afrika se oorgang na demokrasie.

## Politieke loopbaan
Hy was lid van die African National Congress (ANC): Lid vir 32 jaar, en het in verskeie rolle gedien, insluitend as 'n militêre bevelvoerder en 'n intelligensieoperateur. Het in Oktober 2020 bedank, met verwysing na ontnugtering met die ANC se politieke rigting, en gesê dat dit nie meer herkenbaar is nie en dat Nelson Mandela nie die huidige toestand daarvan sou ondersteun nie.

Hy het die United Independent Movement UIM in 2020 gestig as 'n burgerlike samelewingsbeweging om Suid-Afrikaners op te voed oor hul regte om onafhanklike kandidate te verkies. Geregistreer as 'n politieke party op 2 Augustus 2021. Dien tot en met sy afsterwe  as UIM-president en -leier.

De Beer het in Augustus 2023 'n voorverkiesingsooreenkoms onderteken as deel van die Veelpartyhandves vir Suid-Afrika, waarin hulle verbind is om Suid-Afrikaners se behoeftes te prioritiseer.

## Politieke kommentaar 
De Beer het die *Sunday Show* saam met Chris Steyn op *BizNews* aangebied, waar hy Suid-Afrikaanse politiek, ANC-leierskap en kwessies soos korrupsie en werkloosheid gekritiseer het. Hy was bekend vir sy skerp kritiek op figure soos Julius Malema, Fikile Mbalula en Cyril Ramaphosa.

## Verwysings
Barry Cooper (musikoloog)

duimnael| Barry Cooper
**Barry Cooper** (gebore 1949) is 'n Engelse musikoloog, komponis, orrelis, Beethoven-kenner en redakteur van die *Beethoven Compendium*.

## Lewe 
Cooper is in Westcliff-on-Sea in Essex gebore. Dit is toe hersien en vir die eerste keer in 1988 deur die Royal Liverpool Philharmonic Orchestra onder leiding van Walter Weller uitgevoer. In 'n sekere sin het dit Beethoven se belofte van 'n tiende simfonie aan die Royal Philharmonic Society gestand gedoen, aangesien die première tydens 'n konsert deur hierdie vereniging was. Verskeie opnames is beskikbaar.

Van 1974–1990 het Cooper aan die Universiteit van Aberdeen doseer, waar hy in vroeë gedrukte musiek in daardie stad gespesialiseer het, asook in musiekteorie van 18de-eeuse Engeland. Hy het ook seldsame 17de-eeuse Franse klavesimbelmusiek ontdek, asook een van die oudste kanons wat nou bekend is.

Cooper het onlangs 'n nuwe uitgawe van die *Beethoven Piano Sonatas* (vir die ABRSM) vrygestel, wat drie bykomende sonates insluit (en wat normaalweg nie ingesluit word nie). Cooper het ook die meegaande kritiese teks vir die sonates geskryf, waarin hy die veranderinge wat aangebring is en die duisende regstellings aan die sonates uiteensit.

Sedert 1990 het Cooperaan die Universiteit van Manchester gedoseer, later as professor in musiek. Benewens oor Beethoven se sketse gee Cooper ook kursusse in Westerse musiekgeskiedenis, redigering, bibliografievaardighede, en harmonie en kontrapunt.

## Verwysings
Her First Biscuits

***Her First Biscuits*** is 'n Amerikaanse stilfilm uit 1909. Die film is geregisseer deur D.W. Griffith.

## Hoofrolspelers 
* John R. Cumpson - Mr. Jones
* Florence Lawrence - Mrs. Jones
* Linda Arvidson
* Charles Avery
* Dorothy Bernard

## Verwysings 
## Eksterne skakels 
*
The Hessian Renegades

***The Hessian Renegades*** is 'n Amerikaanse stilfilm uit 1909. Die film is geregisseer deur D. W. Griffith.

## Hoofrolspelers 
* Owen Moore
* Linda Arvidson
* Kate Bruce
* William J. Butler
* Verner Clarges

## Verwysings 
## Eksterne skakels 
*